b'\n_START_ARTICLE_\nAelia Capitolina\n_START_PARAGRAPH_\nAelia Capitolina (en llat\xc3\xad: Col\xc3\xb2nia Aelia Capitolina) era una ciutat constru\xc3\xafda per l\'emperador Adri\xc3\xa0 l\'any 131 per ser ocupada com col\xc3\xb2nia, posici\xc3\xb3 diferent a la de polis; la constru\xc3\xad sobre l\'antiga Jerusalem, que estava en runes quan ell visit\xc3\xa0 la prov\xc3\xadncia de S\xc3\xadria Palestina.\n_START_SECTION_\nNom\n_START_PARAGRAPH_\n"Aelia" deriva del nom d\'Adri\xc3\xa0, Aelius, mentre que "Capitolina" significa que la ciutat nova es dedicava a J\xc3\xbapiter, el seu temple a Roma es trobava al Capitoli, i el nou temple es va construir sobre les runes del Temple de Jerusalem._NEWLINE_El nom llat\xc3\xad Aelia \xc3\xa9s l\'origen etimol\xc3\xb2gic del terme \xc3\xa0rab Iliya (\xd8\xa5\xd9\x84\xd9\x8a\xd8\xa7\xd8\xa1), l\'antic nom isl\xc3\xa0mic per Jerusalem fins que es va imposar el nom d\'Al-Quds (\xd8\xa7\xd9\x84\xd9\x82\xd8\xaf\xd8\xb3), el sagrat.\n_START_SECTION_\nConstrucci\xc3\xb3\n_START_PARAGRAPH_\nLa Legi\xc3\xb3 VI Ferrata, fou assentada a la prov\xc3\xadncia per mantenir l\'ordre i, els treballs de construcci\xc3\xb3 van comen\xc3\xa7ar en l\'any 131 despr\xc3\xa9s de  que el Governador de Judea, Quint Tineu Ruf, va dur a terme la cerim\xc3\xb2nia de fundaci\xc3\xb3. Una moneda romana amb la inscripci\xc3\xb3 Aelia Capitolina de l\'any 132 confirma la data._NEWLINE_L\'anunci de la construcci\xc3\xb3 del Temple de J\xc3\xbapiter va provocar la segona guerra jueva-romana, la revolta de Bar Kokheb\xc3\xa0, entre els anys 132 i 135. A continuaci\xc3\xb3, els romans van prohibir als jueus viure en la ciutat, prohibici\xc3\xb3 que va continuar fins al segle IV, amb Constant\xc3\xad I el Gran.\n_START_SECTION_\nDescripci\xc3\xb3\n_START_PARAGRAPH_\nEl pla urb\xc3\xa0 d\'Aelia Capitolina era el d\'una ciutat romana t\xc3\xadpica, a on els carrers principals es creuaven formant un rectangle. El carrer principal, flanquejat per files de columnes i amb botigues, tenia a prop de 22 m d\'amplada (l\'equivalent a una carretera actual de sis carrils). El Cardus Maximus acabava en l\'\xc3\xa0rea de l\'actual carrer de David._NEWLINE_La ciutat es va construir sense muralles, i una guarnici\xc3\xb3 de la Legi\xc3\xb3 X Fretensis fou l\'encarregada de protegir-la durant la resta del per\xc3\xadode rom\xc3\xa0. El destacament era responsable d\'evitar que els jueus tornessin a la ciutat._NEWLINE_La majoria de les restes associades a Aelia Capitolina es troben en la mitat nord de l\'anomenada Ciutat Vella, el que indicaria que la Porta de Damasc no seria l\'entrada al Cardus Maximus, sin\xc3\xb3 la pla\xc3\xa7a central on es trobava el F\xc3\xb2rum Rom\xc3\xa0.'